cyanic-selkie/wikianc huggingface dataset:
Ինֆլյացիոն ճեղքվածք
Գործունեության մեխանիզմ
Լրիվ զբաղվածության պայմաններում արտադրանքի քանակը նշանակենք՝ YF, իսկ փաստացի արտադրանքի ծավալը, այդ պահին տնտեսությունում արտադրվող՝ Y. Եթե YF - Y տարբերության արժեքը բացասական է, նշանակում է փաստացի ազգային եկամուտը գերազանցում է պոտենցիալ ազգային եկամտի արժեքը, որը տնտեսագիտական գրականաության մեջ հայտնի է ինֆլյացիոն ճեղքվածք անվամբ ։ Իսկ, եթե նույն արտահայտության արժեքը դրական է, ապա դրսևորվում է ռեցեսիոն ճեղքվածք երևույթը։
Ինֆլյացիոն ճեղքվածքը, սովորաբար նախօրոք կանխատեսելի երևույթների թվին է դասվում, քանի որ միշտ ակնկալվում է, որ ապագայում այն կդրսևորվի։ Երևույթը կարող է ապագայում տեղի ունենալ նաև այն դեպքում, երբ ակնկալվող ծախսերը չեն հավասարակշռում ակնկալվող սպառման ծավալներին ։
Երբ համախառն պահանջարկի աճը հանգեցնում է ինֆլյացիայի /այսպես կոչված պահանջարկի ինֆլյացիա/ և աճում է նաև իրական ՀՆԱ-ն, ապա գների մակարդակը և իրական ՀՆԱ-ն որոշվում են այն կետում, երբ նոր համախառն պահանջարկը և կարճաժամկետ համախառն առաջարկը հատվում են։ Այդ հատման կետը հայտնի է լրիվ զբաղվածության հավասարակշռություն անվամբ, քանի որ այս պարագայում կարճաժամկետ համախառն առաջարկը գերազանցում է երկարաժամկետ համախառն առաջարկին։ Այն ճեղքվածքը, որը առաջանում է իրական ՀՆԱ-ի և պոտենցիալ ՀՆԱ-ի մակարդակների միջև հետևանք է ինֆլյացիայի դրսևորման, հենց սա է պատճառներից մեկը, որ այս տեսակի ճեղքվածքը տնտեսագիտական գրականության մեջ անվանում են ինֆլյացիոն ճեղքվածք։
Ակնհայտորեն այս իրավիճակը չի կարող հարատև լինել, քանզի առկա է աշխատուժի պակաս։ Աշխատուժի նվազ լինելու հանգամանքը նպաստում է աշխատավարձերի բարձրացմանը, որն էլ իր հերթին խթան է հանդիսանում կարճաժամկետում համախառն առաջարկի նվազման, մինչև հաստատվում է լրիվ զբաղվածության մակարդակ։ Կարճաժամկետ համախառն առաջարկի նվազումը, իր հերթին, ըստ էության, ճնշում է գործադրում գների մակարդակի վրա, որն էլ հանգեցնում է ինֆլյացիայի։ Իրական ՀՆԱ-ի և պոտենցիալ ՀՆԱ-ի միջև առաջացած բացը հանդիսանում է նախանշան առաջիկայում սպասվող ինֆլյացիայի, սա էլ պատճառներից հաջորդն է, որ այս երևույթը անվանում են ինֆլյացիոն ճեղքվածք։
Պատճառներ, հետևանքներ և լուծման ուղիներ
Ճեղքվածքի ի հայտ գալու հիմնական պատճառը համարվում է կառավարության կողմից վարվող դրամավարկային քաղաքականությունը։ Ինֆլյացիոն ճեղքվածքը նախանշան է, որ տնտեսությունը գտնվում է առևտրային ցիկլի գագաթնակետում, երբ ռեսուրսները առավելագույնս օգտագործվում են, արտադրամասերը գործունեություն են ծավալում շարունակաբար աճող ծախսերի պայմաններում, իսկ աշխատավարձերը մշտապես բարձրանում են, քանի որ ստիպված են լինում գործատուները վճարել հավելյալ՝ կատարված արտաժամյա աշխատանքի դիմաց ։ Ճեղքվածք կարող է առաջանալ նաև այն դեպքում, երբ սպառողի կամ ներդրողի պահանջմունքներն են փոփոխվում, մեծանում է արտաքին պահանջարկը կամ երբ աճ է գրանցվում կառավարության ծախսերում։ Համաձայն որոշ տնտեսագետների կարծիքի, այսպիսի իրավիճակ գործնականում դրսևորվել է Ամերիկայի Միացյալ Նահանգներում՝ 1999-2000 և 2006-2007 թվականներին, երբ գործազրկության մակարդակը չէր գերազանցում 5 տոկոսային կետի շեմը ։ Աշխատավարձերը շարունակաբար աճում էին, որպես հետևանք համախառն պահանջարկի փոփոխության, ինչն էլ իր հերթին հանգեցնում էր արտադրական ծախսերի ավելացման։ Ի վերջո այս ամենը շուկայական պայմաններում դրսևորվում էր գների բարձրացմամբ /ինֆլյացիա/, ինչն էլ սպառողների շրջանում նվազեցնում էր համախառն պահանջարկը։ Հետագայում, ավելի բարձր գների մակարդակում, երբ վերջապես ճեղքվածքը վերացվում է, դրսևորվում է իրական ՀՆԱ-ի և պոտենցիալ ՀՆԱ-ի մակարդակների միջև հավասարակշռություն։ Միաժամանակ, տնտեսագետները զգուշացնում են, որ վերջինս ավտոմատ մեխանիզմ չէ, այլ Կառավարության միջամտությունը՝ հարկաբյուջետային և դրամավարկային քաղաքականությունների միջոցով անհրաժեշտ է բացը վերացնելու համար։ Դրամավարկային քաղաքականությունը կարող է օգտագործվել, որպեսզի փողի շուկայում տոկոսադրույքի բարձրացմամբ կարգավորվի փողի նկատմամբ առաջարկ-պահանջարկ հարաբերակցությունը, որն էլ իր հերթին կնպաստի գնողունակության անկմանը՝ հանգեցնելով պահանջարկի նվազման։ Քեյնսը, այնումանեայնիվ կողմ չէր խնդրի լուծմանը՝ դրամավարկային քաղաքականության գործիքների կիրառման եղանակով։ Փոխարենը, նա առաջարկում էր առաջանցիկ հարկման համակարգի ներդրում, որի դեպքում հավաքագրված հարկերը կխնայվեին և կօգտագործվեին տնտեսությունում հավասարակշռության հաստատումից հետո, որը նա անվանում էր «հարկադրված խնայողություն » ։ Մեկ այլ մեթոդ էր փոխանցումների և սուբսիդիաների կրճատումը, որի արդյունքում կնվազեր սպառումը։
Քննադատություն
Միլթոն Ֆրիդմենը քննադատում էր քեյնսյան ինֆլյացիոն ճեղքվածքը, նշելով, որ վերջինս կիրառելի է միայն հատուկ հանգամանքների առկայության դեպքում, օրինակ պատերազմ։ Նա պնդում էր, որ մեծ հաշվով կատարված վերլուծությունը գործնականում չի բարելավում հասարակության գիտելիքների պաշարը ։ Բենթ Հանսենը քննադատում էր Քեյնսին վերլուծությունները միայն ապրանքների շուկայի վերաբերյալ իրականացնելու համար, ըստ նրա բաց էր թողնված գործոնների շուկա ուսումնասիրությունը։ Նրա կարծիքով ճեղքվածքը հետևանք է միաժամանակ և՛ ապրանքների, և՛ գործոնների շուկայում պահանջարկի աճի։ Այս մոդելի մեկ այլ թերությունը վերջինիս ստատիկ բնույթն է, որը քննադատության է արժանացել Ֆրիդմենի, Էրիկ Լունդբերգի և այլ տնտեսագետների կողմից ։ Քեյնսը ընդունել է այս քննադատությունը և ավելի ուշ ներառել է նաև եկամուտների մուտքերի ու ծախսերի ուղղությունները։
Չնայած այս քննադատություններին, այնուամենայնիվ ինֆլյացիոն ճեղքվածք երևույթի բովանդակային կարևորությունը ապացուցված է լրիվ զբաղվածության պայմաններում հատկապես, իսկ աճող գների համատեքստում մասնավորապես։
Արտաքին հղումներ
Կատեգորիա:Գնաճ Կատեգորիա:Տնտեսական ցուցանիշներ Կատեգորիա:Մակրոտնտեսագիտություն
Եվգենի Պրիգոժին
Եվգենի Վիկտորովիչ Պրիգոժին (Евге́ний Ви́кторович Приго́жин, ), ռուս գործարար, օլիգարխ, համարվում է Ռուսաստանի Դաշնության նախագահ՝ Վլադիմիր Պուտինի ընկեր։ Ռուսական «Կոնկորդ» ընկերությունների խմբի ղեկավար և սեփականատեր։ Ռուսաստանի Դաշնության հերոս, Դոնեցկի Ժողովրդական Հանրապետության հերոս, Լուգանսկի Ժողովրդական Հանրապետության հերոս։
Վերահսկում է Վագների խումբը՝ Ռուսաստանի կառավարության կողմից աջակցվող մասնավոր ռազմական կազմակերպություն, որը մասնակցում է ռազմական հակամարտություններին Աֆրիկայում, Սիրիայում, Ուկրաինայում և աշխարհի այլ տարածաշրջաններում, ինչպես նաև համգործակցում է մի շարք ընկերությունների հետ, որոնք մեղադրվում են 2016 և 2018 թվականներին ԱՄՆ ընտրություններին միջամտելու մեջ (Internet Research): Ըստ Bellingcat-ի, The Insider-ի և Der Spiegel-ի հետաքննության՝ Պրիգոժինի գործողությունները սերտորեն կապված են Ռուսաստանի պաշտպանության նախարարության և Գլխավոր հետախուզական վարչության հետ։ «Կոնկորդ» ընկերությունը Ռուսաստանում զբաղվում էր պետության բարձրագույն պաշտոնյաների սննդի մատակարարմամբ, ինչի շնորհիվ նա ԶԼՄ-ներում ստացել է «Պուտինի խոհարար» մականունը ։ «Դելովոյ Պետերբուրգ» հրատարակությունը 2019 թվականի միլիարդատերերի վարկանիշում Վ. Պրիգոժինին 72-րդ տեղում է տեղադրել՝ նրա կարողությունը գնահատելով 14,6 միլիարդ ռուբլի ։ 2016 թվականին նա մտել է Սանկտ Պետերբուրգի 30 ամենաազդեցիկ մարդկանց ցուցակի մեջ ըստ «Город 812» (հայ.՝ քաղաք 812) հրապարակման ։
Պրիգոժինը համբավ ձեռք բերեց որպես «բոտ ֆերմաներ» ստեղծող։ 2016 թվականից ինքը գտնվում է Միացյալ Նահանգների, 2020 թվականից՝ Եվրամիության և Մեծ Բրիտանիայի պատժամիջոցների ներքո, 2022 թվականից՝ Ավստրալիա , Կանադա , Նոր Զելանդիա և Ճապոնիա ։ 2022 թվականի հուլիսին ԱՄՆ Պետական դեպարտամենտ հայտարարեց 10 միլիոն դոլար պարգև Պրիգոժինի և ինտերնետ հետազոտությունների գործակալության 12 այլ աշխատակիցների մասին տեղեկությունների համար՝ կապված ԱՄՆ-ում քաղաքական և ընտրական գործընթացներին միջամտելուն ։ Հետաքննությունների դաշնային բյուրոնառաջարկում է մինչև 250 000 ԱՄՆ դոլար պարգև՝ նրան ձերբակալելուն աջակցելու համար ։
2022 թվականին, Ռուսաստանի կողմից Ուկրաինայի տարածքի ներխուժման ընթացքում, Պրիգոժինն անձամբ այցելեց ռուսական գաղութները՝ Վագների ՊՄԿ-ի համար զինվորներ հավաքագրելու՝ Ուկրաինայի հետ պատերազմին մասնակցելու նպատակով  ։
2022 թվականի վերջին Կազմակերպված հանցավորության և կոռուպցիայի լուսաբանման նախագիծը Պրիգոժինին ճանաչել է տարվա մարդ կազմակերպված հանցավորության և կոռուպցիայի ոլորտում ։
Ծագում
Ծնվել է 1961 թվականի հունիսի 1-ին Լենինգրադում (այժմ՝ Սանկտ Պետերբուրգ)։ 1977 թվականին ավարտել է թիվ 62 մարզական գիշերօթիկ դպրոցը (այժմյան Օլիմպիական պահեստային թիվ 1 քոլեջ)։ Զբաղվել է դահուկավազքով, սովորեցրել է իրեն խորթ հայրը՝ դահուկային մարզիչ Սամուիլ Ժարկոյը։
1979 թվականի նոյեմբերի 29-ին Լենինգրադ քաղաքի Կույբիշևի դատարանը Պրիգոժինին դատապարտեց 2 տարվա պայմանական ազատազրկման՝ համաձայն ՌՍՖՍՀ Քրեական օրենսգրքի 15-րդ և 144-րդ մասի 2-րդ հոդվածով (գողություն), իսկ 1981 թվականին Լենինգրադ քաղաքի Ժդանովսկի դատարանը նրան դատապարտել է 13 տարվա ազատազրկման՝ ՌՍՖՍՀ Քրեական օրենսգրքի «գողություն», «կողոպուտ», «խարդախություն», «անչափահասի հանցավոր գործունեության մեջ ներգրավում» ։ 1988 թվականին նրան դատարանը ներում է շնորհել, իսկ 1990 թվականին նա լքել է գաղութ-բնակավայրը։
ՌԲԿ-ի (ՌոսԲիզնեսԿանսալթինգ) տվյալներով Պրիգոժինն ավարտել է Լենինգրադի քիմիական և դեղագործական ինստիտուտը դեղագործի մասնագիտությամբ։ Սակայն ինքը՝ Պրիգոժինը, հարցազրույցում ասել է, որ չի ավարտել իր ուսումը այս ինստիտուտում ։
Ձեռնարկատիրական գործունեություն
1990 թվականին Լենինգրադում կազմակերպել է հոթ դոգ վաճառող ցանց ։ 1993 թվականին դարձել է «Կոնտրաստ» սուպերմարկետների ցանցի մենեջեր։ Մինչև 1995 թվականը ցանցи աճ է տեղի ունեցել՝ 10 խանութ Լենինգրադում։ 1995 թվականին Պրիգոժինը բացեց «Винный клуб» (հայ.՝ «Գինու ակումբ») բար-խանութը Վասիլևսկի կղզում։ 1996 թվականի դեկտեմբերին նա գործընկերների հետ միասին բացեց Սանկտ Պետերբուրգում առաջին էլիտար ռեստորանը «Старая таможня» (հայ.՝ «Հին մաքսային»)՝ Ռուսաստանի գիտությունների ակադեմիայի Կենդանաբանական ինստիտուտի շենքում։ Ներդրված 350 հազար դոլարը վերադարձվեց հինգ ամսում, տարեվերջին նա ստացավ իր առաջին միլիոն դոլարը ։ 1996 թվականին նա բացել է քեյթերինգի բիզնես՝«Կոնկորդ Քեյթերինգ» ընկերությունը ։
1998 թվականի գարնանը Պրիգոժինը բացեց «New Island» ռեստորանը, որը դարձավ հանրաճանաչ վայր Ռուսաստանի ֆինանսական և քաղաքական էլիտայի համար։ 1999 թվականի ամռանը Սերգեյ Ստեպաշինը և Արժույթի միջազգային հիմնադրամի գործադիր տնօրեն Միշել Կամդեսը հանդիպեցին այնտեղ, 2001 թվականին «New Island»-ու, տեղի ունեցավ ընթրիք Ռուսաստանի և Ֆրանսիայի նախագահներ Վլադիմիր Պուտինի և, համապատասխանաբար, Ժակ Շիրակի համար։ Այստեղ 2002 թվականի մայիսին Վլադիմիր Պուտինն ընդունեց Ջորջ Բուշ կրտսերին, 2003 թվականի աշնանը Պուտինն իր ծննդյան տարեդարձը նշեց նավի վրա։
2002 թվականից մինչև 2012 թվականը նա զարգացրեց արագ սննդի ցանցը («Блин! Дональтс»), 2003 թվականին ռեստորաններից մեկի բացմանը ներկա էին Սանկտ Պետերբուրգի նահանգապետ Վլադիմիր Յակովլևը և Չիլիի նախագահ Ռիկարդո Լագոսը։ Ցանցը ուղղված էր ընդհանուր բնակչությանը` առաջարկելով «ռուսական արագ սնունդ», ներառյալ հայտնի «կվադրոսոսիսոնը», և մինչև 2008 թվականը հասավ 10 հաստատության՝ հիմք հանդիսանալով Պրիգոժինի կողմից սննդի կոմբայնների ձևաչափի ստեղծման համար  ։
2000-ական թվականներից զբաղվել է շինարարական նախագծերով ։ 2010 թվականից ընկերությունը, որը պատկանում է Պրիգոժինի կնոջը, վարձակալում է «Էլիսեև եղբայրներ» առևտրային գործընկերության տունը։ Վերակառուցումից հետո այն տեղավորել է Էլիսեևի վաճառականների խանութ։ 2016 թվականի ամռանը ընկերությունը շահեց շենքը սեփականաշնորհելու իրավունքը 740 միլիոն ռուբլի արժեքով ։
2018-ին Վլադիմիր Պուտինը լրագրողների հետ հարցազրույցում (NBC-ից Մեգին Քելլիի և ORF->ից Արմին Վուլֆի) հաստատեց, որ անձամբ ծանոթ է Պրիգոժինի հետ, բայց հերքեց նրա կապը պետական ապառատի հետ՝ Պրիգոժինին համեմատելով ձեռնարկատեր Ջորջ Սորոսի հետ ։
Լախտայի շրջանում «Կոնկորդ» ընկերությունը կառուցել «Հյուսիսային Վերսալ» բնակելի համալիրը՝ 18-19-րդ դարերի Սանկտ Պետերբուրգի ճարտարապետության ոճով 45 եռահարկ տներից բաղկացած՝ սեփական զբոսայգով։ Նախագիծը հատկապես նշել է Սանկտ Պետերբուրգի առաջին նահանգապետ Վլադիմիր Յակովլևը։ 2016 թվականին «Fontanka.ru» հրատարակությունը գրել էր, որ համալիրը լրացուցիչ պարսպապատել է 7,5 հեկտար տարածք և դրանով փակել Լախտինսկի արտահոսքի անցումը , իր հերթին, անօրինական է։
2008 թվականին Եվգենի Պրիգոժինի ընկերությունը Սանկտ Պետերբուրգի 300-ամյակի զբոսայգու կողքին տարածք ստացավ Պրիմորսկի պողոտայում ջրային զբոսաշրջության կենտրոնի կառուցման համար։ 2011 թվականին ընկերությունը դատական հայց է ներկայացրել ընդդեմ քաղաքային իշխանության՝ պահանջելով անօրինական ճանաչել տարածքի հատկացման հետաձգումը։ 2012 թվականին երեք ատյանների դատարանները հաստատել են ներդրողի իրավունքները ։ Մինչև 2016 թվականի մարտը ընկերությունը կառուցել է 6 բնակելի շենքերից բաղկացած Լախտա Պլազա համալիրը՝ ընդհանուր 41,9 հազար մ² ։
2011 թվականին «Կոնկորդ»-ը թույլտվություն ստացավ կառուցել «բժշկական վերականգնողական կենտրոն»՝ մոտ 56 հազար մ² տարածքով։ 2015 թվականին ընկերությունը շահագործման է հանձնել 18 եռահարկ շենք՝ 490 բնակարանով, 60 եռահարկ քոթեջներ, ֆիթնես և ՍՊԱ կենտրոններ և ռեստորան ։
2015 թվականի հուլիսին ՌԲԿ-ն գրեց, որ 2014 թվականի վերջից մինչև 2015 թվականի կեսերն ընկած ժամանակահատվածում «Կոնկորդ»-ի կառույցները շահել են 10,3 միլիարդ ռուբլու տենդեր՝ պաշտպանության նախարարության զորանոցների և ուսումնական հաստատությունների մաքրման համար ։
Պրիգոժինի հետ կապված «Մեգալայն» ընկերությունը 3,3 միլիարդ ռուբլու պայմանագիր է ստացել և 2015 թվականի սեպտեմբերից ռազմական բազա է կառուցում Բելգորոդի մարզի Վալույկի քաղաքում։ Նույն ընկերությունը շահել է Օմսկի շրջանի Սվետլի գյուղում 161,6 միլիոն ռուբլով արագ կառուցվող ռազմական ճամբարի կառուցման տենդերը ։
2015 թվականի աշնանը մի շարք ընկերություններ, որոնք, ենթադրաբար, կապված են «Կոնկորդ»-ի հետ, շահել են պաշտպանության նախարարության դուստր ընկերության կողմից հատկացված տենդերները։ Պայմանագրի համաձայն՝ ընկերությունները պետք է ստանձնեն Մոսկվայի, Բրյանսկի և Տվերի մարզերի ռազմական ճամբարների բնակարանային և կոմունալ ծառայությունների կառուցումն ու սպասարկումը 26 միլիարդ ռուբլով։
Ընդհանուր առմամբ, 2015 թվականին Եվգենի Պրիգոժինի հետ կապված բոլոր ընկերությունները, ըստ ՌԲԿ-ի, ՌԴ ՊՆ-ից ստացել են 68,6 միլիարդ ռուբլու չափով քեյթերինգի, մաքրման և շինարարական ծառայությունների պայմանագրեր։
2019 թվականի հոկտեմբերի 30-ին Եվգենի Պրիգոժինի հիմնական ակտիվը՝ «Կոնկորդ Ֆուդ Փլենթ»-ը, բաժանվեց երկու հավասար մասի նրա և 27-ամյա Տոմսկի իրավաբան Եկատերինա Ռոսլիկովայի միջև։
Լրատվամիջոցների և քարոզչության ոլորտում գործունեություն
Պրիգոժինը կապված էր «Газеты о газетах» (հայ.՝ «Թերթեր թերթերի մասին») գործունեության հետ, որի աշխատակիցները 2012-2013 թվականներին զբաղվում էին «մեդիա շուկան ստից մաքրելով և կեղծ ու կոռումպացված լրատվամիջոցների բացահայտմանը նպաստելով»։ Դա կատարվել է իրենց աշխատակիցներին անկախ լրատվամիջոցներին ծանոթացնելու փորձերով և նրանց դեմ դատական հայցեր հարուցելով՝ նախկինում գովազդային հիմունքներով գոյություն չունեցող հարցազրույցների հրապարակման շնորհիվ։ Forbes-ի դեմ ուղղված դրվագներից մեկը լուսաբանվել է НТВ-ի («ՆՏՎ») « Արտակարգ իրավիճակ» ծրագրում ։
2013 թվականի սեպտեմբերին ԶԼՄ-ներին հայտնի դարձավ, որ գոյություն ունի Սանկտ Պետերբուրգում, Սավուշկինա փողոցում, « Ինտերնետ հետազոտությունների գործակալության» 55 հասցեում, որը մամուլում և այլ աղբյուրներում նշվում է նաև որպես «տրոլների գործարան», «Պրիգոժինի տրոլներ», « օլգինսկի տրոլներ», «կրեմլեբոտեր», որոնց աշխատակիցները զբաղվում էին համացանցում և սոցիալական ցանցերում իշխանամետ և հակաընդդիմադիր գրառումներ և մեկնաբանություններ տեղադրելով։ 2014 թվականի մայիսին « Անոնիմ ինտերնացիոնալ» հաքերային խումբը հրապարակեց տվյալներ ըստ որի ֆինանսավորումն իրականացրել են Եվգենի Պրիգոժինի կառույցները ։
Հետագա տարիներին մի քանի նախկին աշխատակիցներ պատմել են գործակալությունում աշխատանքի մասին։ Նրանք հաստատեցին, որ աշխատակիցների հիմնական առաջադրանքն է տարբեր կայքերում ու ֆորումներում իշխանամետ գրառումներ ու մեկնաբանություններ գրել ու տեղադրել, ինչպես նաև ընդդիմադիր գործիչներին վարկաբեկել ։ Նախկին աշխատակցի խոսքով՝ գործակալությունը աշխատել է շուրջօրյա՝ 12 ժամ աշխատանքային հերթափոխով, աշխատողի եկամուտը կազմել է ամսական 40000 ռուբլի ։
ԱՄՆ արդարադատության նախարարությունը գործակալությանը մեղադրել է ամերիկյան քաղաքական կյանքին ազդելու, այդ թվում՝ ԱՄՆ նախագահական ընտրություններին միջամտելու մեջ։ Մեղադրական եզրակացության մեջ ասվում է, որ գործակալության աշխատակիցները, պարբերաբար, այցելելով Միացյալ Նահանգներ, կեղծ տեղեկություններ են հրապարակել սոցիալական ցանցերում, տեղադրել քաղաքական գովազդներ, կազմակերպել փողոցային ակցիաներ և շփվել Դոնալդ Թրամփի քարոզարշավի անդամների հետ ։
2017 թվականի հունիսին ՌԲԿ ամսագրի հետաքննության համաձայն՝ Եվգենի Պրիգոժինը կարող է կանգնած լինել երկրի խոշորագույն մեդիա հոլդինգներից մեկի ստեղծման և ֆինանսավորման հետևում, որն, իր հերթին, հավատարիմ է իշխանության դիրքորոշումներին։ 2014 թվականի մայիս-հունիս ամիսներին սկսեց գործել «Դաշնային լրատվական գործակալությունը», որն ի վերջո վերածվեց 16 լրատվական կայքերի ցանցի՝ հայտնի որպես «Մեդիա գործարան»։ «Կոնկորդ» ընկերության մամուլը ամեն կերպ հերքել է գործարարի կապն այս առցանց հրապարակումների հետ։
2017 թվականի փետրվարին հրապարակումների ամսական լսարանը հասել է 36 միլիոն մարդու՝ գերազանցելով ՌԻԱ Նովոստիին և Կոմսոմոլսկայա պրավդային ։ Այն ժամանակ «Մեդիալոգիյա» համակարգը «Դաշնային լրատվական գործակալությանը» դասում էր ռուսական ԶԼՄ-ների մեջ, ըստ մեջբերումների քանակի, յոթերորդ տեղը։ Աշխատողների ընդհանուր թիվը գնահատվում է 225-250 մարդ ։ 2019 թվականի գարնանը ԴԼԳ-ի ներսում հայտնվեց մեկնաբանումունների բաժին, որի աշխատակիցները մեկնաբանություններ են թողնում սոցիալական ցանցերում՝ լրատվամիջոցների հրապարակումների տակ։
Ըստ The Bell-ի՝ 2020 թվականին Պրիգոժինը ֆինանսավորել է «Рыбарь» հեռագրային ալիքը, որը 2020 թվականի հունիսից մինչև 2021 թվականի օգոստոս «ՖԱՆ» կայքում է տեղադրվել, այնտեղ իր սեփական պիտակն ուներ և մեկնաբանություններ է տարածել «Միջազգային ՖԱՆ» փոդքաստում։ Հաշիվը հայտնի դարձավ 2022 թվականին Ռուսաստանի Ուկրաինա ներխուժման ընթացքում, որպես պատերազմամետ ալիք։
2022 թվականի մարտին Պրիգոժինի որոշ աշխատակիցներ դարձան Readovka առցանց հրատարակության աշխատակիցներ։
Հովանավորել է «Ռժև», «Շուգալեյ», «Շուգալեյ-2» և «Զբոսաշրջիկը» ֆիլմերի թողարկումը։ Վերջին երկու ֆիլմերի պրեմիերան կայացել է ՆՏՎ հեռուստաալիքով։ Ենթադրաբար, Պրիգոժինի ֆինանսական օգնությունը օգտագործվել են «Սոլնցեպյոկ» ֆիլմի նկարահանման համար ։
ՄՌԿ Վագներ
2016 թվականի ամռանը «Фонтанка.ру»-ն Եվգենի Պրիգոժինին կապեց «Վագներ» խմբի ղեկավար Դմիտրի Ուտկինի հետ։ Վերջինիս շրջապատում հայտնաբերվել է ձեռնարկատիրոջ ֆիրմաներից մեկի անվտանգության ծառայության ղեկավար Եվգենի Գուլյաևը։ Ըստ The Bell-ի՝ մասնավոր ռազմական կազմակերպությունն ֆինանսավորվել է Եվգենի Պրիգոժինի պետական պայմանագրերից ստացված եկամուտներից։
2014-2015 թվականներին Վագների մասնավոր ռազմական ընկերությունը մասնակցել է Ուկրաինայի Դոնեցկի և Լուգանսկի մարզերում տեղի ունեցած բախումներին։ 2015 թվականի աշնանից Վագների ՄՌԿ-ն ազդեցություն սիրիական ճգնաժամում, մասնավորապես այն մասնակցել է Պալմիրայի ազատագրմանը ։ 2017 թվականի հունիսին Վագներն ընդգրկվել է ԱՄՆ պատժամիջոցների ցուցակում ։
Կենտրոնաֆրիկյան Հանրապետությունում Վագների գործունեության հետաքննությունն իրականացրել են լրագրողներ Օրխան Ջեմալը, Ալեքսանդր Ռաստորգուևը և Կիրիլ Ռադչենկոն, ովքեր մահացել են երկրում տեղի ունեցող հետաքննության ընթացքում։ Բազմաթիվ լրատվամիջոցներ, հասարակական գործիչներ և կազմակերպություններ (ներառյալ Ջեմալի մտերիմ ընկեր Մաքսիմ Շևչենկոն) լրագրողների մահը կապում էին Պրիգոժինի գործունեության հետ, որը հերքում է նրանց սպանությանը որևէ առնչություն։ «Dossier»-ը և «ՄԲԽ Մեդիան» 2019 թվականին հաղորդել են Պրիգոժինի կառույցների կողմից Կենտրոնաֆրիկյան Հանրապետությունում ՊՄԿ-ների աշխատանքի մասին պատրաստվող ֆիլմի մասին, որը ցույց է տալիս Վագների խմբի գործունեությունը որպես խաղաղապահ ուժ ։2022 թվականի հուլիսից սկսած, մի շարք լրատվամիջոցներ հաղորդում էին Եվգենի Պրիգոժինի նման Ռուսաստանի հերոսի աստղով տղամարդու բանտային գաղութներ այցելելու մասին։ Նրանց խոսքով, նա սկսել է հավաքագրման շրջագայությունը գաղութներից նախկին անվտանգության ուժերի համար, այնուհետև անցել է բարձր անվտանգության հաստատություններ։ Ձեռնարկատերը բանտարկյալներին առաջարկել է ՊՄԿ-ի կազմում մասնակցել մարտական գործողություններին՝ ներման, քրեական անցյալի հեռացման, ռուսական անձնագրի և կանխիկ վճարումների դիմաց (ամսական 100 հազար, մահվան դեպքում՝ 5 միլիոն)։ Հավաքագրողների այցելությունից հետո Տուլայի և Յարոսլավլի շրջանների երկու գաղութների բանտարկյալները զրկվեցին արտաքին աշխարհի հետ կապից, որը տրամադրվում էր Zonatelecom ծառայության կողմից ։ 2022 թվականի սեպտեմբերին հայտնվեց մի տեսանյութ, որը հաստատում էր բանտարկյալների հավաքագրումը անձամբ Պրիգոժինի կողմից, որը նկարահանվել էր Մարի Էլի No6 խիստ ռեժիմի գաղութում   ։2018 թվականին ԶԼՄ-ներում տեղեկություններ հայտնվեցին, որ Եվգենի Պրիգոժինի կառույցներն իրականացվում են և ուժեղացնում են իրենց ազդեցությունը աֆրիկյան երկրներում։ Ասում էին, որ նրանք օգնում են աֆրիկյան առաջնորդներին՝ ապահովելով անվտանգություն, զենք մատակարարելով և քաղաքական խորհրդատվություն տրամադրելով բնական ռեսուրսների հասանելիության և հանքարդյունաբերության իրավունքների դիմաց ։ Լրատվամիջոցների տվյալներով՝ Պրիգոժինի կառույցները գործել են մայրցամաքի տասը երկրներում՝ Ալժիր, Լիբիա, Կոնգոյի Դեմոկրատական Հանրապետություն (ԿԴՀ), Նիգերիա, Եթովպիա, Քենիա, Մադագասկար, Կենտրոնական Աֆրիկյան Հանրապետություն, Սուդան և Անգոլա։ Ըստ լրատվամիջոցների՝ Պրիգոժինի կառույցների կողմից վարձված քաղտեխնոլոգները, մասնավորապես, ակտիվորեն աշխատել են 2018 թվականին Մադագասկարում և Կոնգոյի Դեմոկրատական Հանրապետությունում կայացած նախագահական ընտրություններում ։
Պրիգոժինի կառույցները կապված են սիրիական բանակի «ԴԱԻՇ-ի որսորդները» (ISIS Hunters) հատուկ ջոկատների պատրաստման հետ, որոնց գործողությունները ահաբեկիչների դեմ բնութագրվում են ծայրահեղ դաժանությամբ ։ 2022 թվականի հուլիսին, ի պատասխան «Մեդուզայի» Պրիգոժինին ուղղված խնդրանքին՝ Վագների մասնակցության մասին Ռուսաստանի և Ուկրաինայի միջև պատերազմում, նա Քննչական կոմիտեի նախագահին խնդրեց հետաքննություն անցկացնել և, եթե հիմքեր գոյություն ունեն, քրեական գործ հարուցել «Մեդուզայի» խմբագրության դեմ՝ տնօրեն Տատյանա Երշովան և հրատարակության հատուկ թղթակից Լիլիա Յապպարովան՝ ռուսական բանակի մասին կեղծ լուրերի տարածման (ՔՕ 207.3 հոդված) և դավաճանության (ՔՕ 275 հոդված) հոդվածներով։
Եվգենի Նուժինի սպանությունը
2022 թվականի նոյեմբերին Վագների հետ կապված տելեգրամ ալիքը հրապարակեց տեսանյութ, որտեղ ցուցադրվում էր բանտարկյալ Եվգենի Նուժինի կոտորածը։ Տեսանյութում տղամարդն ասում է, որ իրեն առևանգել են Կիևից և դատելու են իրեն։ Հետո Նուժինի գլուխը ջարդում են մուրճով։ Եվգենի Նուժինին հավաքագրել են Վագների ՄՌԿ ռուսական բանտերից մեկում, որտեղ նա պատիժ էր կրում սպանության համար, և ուղարկվել էր Ուկրաինա։ Սեպտեմբերի սկզբին նա հանձնվեց։ Վագների սեփականատեր Եվգենի Պրիգոժինը սպանության տեսաերիզն անվանել է «գերազանց ռեժիսորական աշխատանք»՝ հավելելով, որ սպանությունը «արդար» էր   ։ Այնուհետև Պրիգոժինը դիմել է Ռուսաստանի Դաշնության գլխավոր դատախազ Իգոր Կրասնովին՝ Նուժինի սպանության փաստն ու հանգամանքները ստուգելու խնդրանքով, իր հայտարարության մեջ նշելով, որ ՄՌԿ Վագների օպերատիվ կենտրոնը հետաքննում է իրադարձությունների վարկածը, ըստ որի Նուժինը. «հավաքագրվել է ԿՀՎ-ի կողմից և 27 տարի առաջ բանտ է նստել ՄՌԿ ներթափանցելու և իր մահապատժի համար պայմանները ստեղծելու համար» ։ Պրիգոժինը նաև կոչ է արել վատ վերաբերմունք ցուցաբերել ուկրաինացի ռազմագերիների նկատմամբ ։
ՄՌԿ Վագներ կենտրոն
2022 թվականի հոկտեմբերի վերջին, քիչ հայտնի տելեգրամ ալիքներում, առաջին անգամ տեղեկություն հայտնվեց Սանկտ Պետերբուրգում Վագներ կենտրոնի հայտնվելու մասին ։ Ավելի ուշ՝ հոկտեմբերի 29-ին և 31-ին, Եվգենի Պրիգոժինն իր մամուլի ծառայության միջոցով հաստատել է նման կենտրոնի ստեղծման մասին տեղեկությունը և նաև հայտարարել է, որ բացումը նախատեսված է 2022 թվականի նոյեմբերի 4-ին ։ Կենտրոնը գտնվում է Սանկտ Պետերբուրգի Նևսկի շրջանի «Մորսկայա ստոլիցա» բիզնես կենտրոնի շենքում ։
Ինքը՝ Պրիգոժինը, կենտրոնի առաքելությունը նկարագրել է այսպես ՝"«ՄՌԿ Վագների կենտրոնը» շենքերի համալիր է, որտեղ կան գյուտարարների, դիզայներների, ՏՏ մասնագետների, փորձարարական արտադրության համար հատկացված անվճար տարածքներ։ «ՄՌԿ Վագներ կենտրոն»-ի առաքելությունն է ստեղծել հարմարավետ միջավայր նոր գաղափարների գեներացման նպատակով, Ռուսաստանի պաշտպանունակությունը բարձրացնելու նպատակեվ, այդ թվում՝ տեղեկատվական»։"
Քաղաքական գործունեություն
Իր իսկ խոսքերով, 1991-ի օգոստոսյան հեղաշրջման ժամանակ Եվգենի Պրիգոժինը եղել է Արտակարգ իրավիճակների պետական կոմիտեի հակառակորդների կողմից։ Նա այդ օրը դուրս է եկել հրապարակ և «շուռ է տվել տրոլեյբուսները, որպեսզի չվերադարձնի ԽՍՀՄ-ը»։
Լրատվամիջոցները գրում էին Եվգենի Պրիգոժինի և Սանկտ Պետերբուրգի նահանգապետ Ալեքսանդր Բեգլովի միջև կոնֆլիկտի առկայության մասին՝ կապված 2021 թվականի խորհրդարանական ընտրությունների հետ, երբ ձեռնարկատիրոջ մոտ կանգնած թեկնածուները չէին կարող գրանցվել ընտրություններին մասնակցելու համար։
2022 թվականի ապրիլի 16-ին «Եդինայա Ռոսիա» Պետդումայի պատգամավոր Վիտալի Միլոնովը Եվգենի Պրիգոժինի հետ համատեղ լուսանկար է հրապարակել՝ նկարում նրանք քողարկված են՝ ժպտում են Լուգանսկի շրջանի Պերվոմայսկ քաղաքի թիվ 2 դպրոցի շենքի ֆոնին, որը գրավվել է ռուսական զորքերի կողմից։
2022 թվականի օգոստոսին նա եկավ Դարիա Դուգինայի քաղաքացիական հոգեհանգստի արարողությանը։
2022 թվականի հոկտեմբերին, Ուկրաինա ռուսական զորքերի ներխուժման անհաջողությունների ֆոնին, նա աջակցեց Չեչնիայի ղեկավար Ռամզան Քադիրովին Կենտրոնական ռազմական շրջանի հրամանատար, գեներալ-գնդապետ Ալեքսանդր Լապինին քննադատման հարցում։
2022 թվականի նոյեմբերի 7-ին Եվգենի Պրիգոժինը հայտարարեց, որ միջամտում է ԱՄՆ Կոնգրեսի միջանկյալ ընտրություններին և նախատեսում է շարունակել դա։ ԱՄՆ Պետդեպարտամենտի խոսնակը ենթադրել է, որ Պրիգոժինը հավանաբար ունի Պուտինի համաձայնությունը նման հայտարարություններ արտահայտելու համար։ Պրիգոժինն ԱՄՆ-ի կողմից պատժամիջոցների է ենթարկվել 2016 թվականի ԱՄՆ նախագահական ընտրություններին միջամտելու հանգամանքով՝ իր «Ինտերնետ հետազոտությունների գործակալության» միջոցով, որը ապատեղեկատվություն և տարաձայնություններ էր տարածում սոցիալական ցանցերում։
2022 թվականի նոյեմբերին Եվգենի Պրիգոժինը հայտարարեց, որ 2019 թվականին Սանկտ Պետերբուրգի քաղաքապետ Ալեքսանդր Բեգլովի նախընտրական քարոզարշավում ներդրել է մինչև 2 միլիարդ ռուբլի։ Պրիգոժինը, ով Բեգլովի քաղաքական հակառակորդն է, ասել է, որ քաղաքապետը «միշտ եղել է ծայրահեղ ցածր մակարդակի մենեջեր» ։
Ընտանիք
Եվգենի Պրիգոժինն ամուսնացած է, ունի երեխաներ՝ որդի Պավելը, դուստրը՝ Պոլինան ։ Պավելին է պատկանում հինգ ընկերություն, որոնք նախկինում պատկանել են իր մորը՝ Լյուբով Վալենտինովնա Պրիգոժինային՝ «Բետա» ՍՊԸ, «Տուրստատուս», «Լախտա Պարկ Պրեմիում» ՍՊԸ, «Լախտա Պարկ» ՍՊԸ և «Լախտա Պլազա» ՍՊԸ ։
2003 թվականին Պրիգոժինը Պավելի և Պոլինայի հետ գրել է «Ինդրագուզիկ» հեքիաթների գիրքը և տպագրել 1000 օրինակ տպաքանակով ։ Գիրքը չի վաճառվել, այլ նվիրվել է որպես նվեր բարձրաստիճան ու հայտնի մարդկանց ։
Ըստ Եվգենի Պրիգոժինի՝ իր որդին՝ Պավելն ավարտել է զինվորական ծառայությունը ռուսական բանակում, իսկ ուսումն ավարտելուց մեկ ամիս անց նա մեկնել է Սիրիա՝ որպես Վագներ ՊՄԿ-ի մաս, որտեղ գտնվում էր 2022 թվականի սեպտեմբերի դրությամբ։
Կառավարության պայմանագրերի հետ կապված կոռուպցիոն մեղադրանքներ
2017 թվականի մայիսին Դաշնային հակամենաշնորհային ծառայությունը խոստովանեց, որ Պրիգոժինի հետ կապված ընկերությունները կարտել են կազմակերպել ՊՆ-ից 1,8 միլիարդ ռուբլու պայմանագրերով և խախտել հակամենաշնորհային օրենքները ։
Սակայն 2017 թվականի նոյեմբերի 8-ին ՖԱՍ-ը, ճանաչելով կարտելի գոյությունը (հակամենաշնորհային օրենքի ամենավտանգավոր խախտումը), ձեռնարկեց աննախադեպ քայլ՝ բոլոր 5 ընկերություններին ազատելով վարչական պատասխանատվությունից ։
«Յաբլոկո» կուսակցությունը 2017 թվականի հունիսին պնդեց, որ վեց ընկերություններից հինգը, որոնք տենդերներ են շահել մինչև 2019 թվականը Մոսկվայի դպրոցներում երեխաներին սնունդ տրամադրելու համար, կապված են Եվգենի Պրիգոժինի հետ։ Մոտ 50 միլիարդ ռուբլի ընդհանուր գումարի մեջ այս ընկերություններին բաժին է ընկնում պայմանագրերի 94 տոկոսը ։
2018 թվականի դեկտեմբերին հայտնի դարձավ, որ Պրիգոժինի հետ կապված կառույցներն առանց մրցույթի ընտրվել են որպես Սանկտ Պետերբուրգում 35,7 միլիարդ ռուբլի արժողությամբ «Սուդեբնի կվարտալի» կառուցման համար ենթակապալառու։
2011 թվականից ի վեր Պրիգոժինի հետ կապված ընկերությունները կնքել են առնվազն 5393 պետական պայմանագրեր՝ ընդհանուր 209 միլիարդ ռուբլի արժողությամբ՝ սննդամթերք մատակարարելով պաշտպանության նախարարության, առողջապահության նախարարության հաստատություններին, ինչպես նաև դպրոցներին և մանկապարտեզներին, ըստ հետաքննության։ Ավելի վաղ, The Bell-ը, 2014-ից 2019 թվականներին, ռուսական բանակի համար սննդի մատակարարման, անձնակազմի պահպանման և շինարարության համար ստացված պետական պայմանագրերի գումարը գնահատել էր 149,8 միլիարդ ռուբլի, ձեռնարկատերը այս գնահատականը սխալ համարեց։
2022 թվականի դեկտեմբերի 29-ին Կոռուպցիայի և կազմակերպված հանցավորության ուսումնասիրության կենտրոնը Եվգենի Պրիգոժինին ճանաչել է «Տարվա կոռուպցիոներ» «Կազմակերպված հանցավորություն և կոռուպցիա» անվանակարգում ։
Պատժամիջոցներ օտար երկրների կողմից
2016 թվականի դեկտեմբերի 20-ին Եվգենի Պրիգոժինը ներառվել է ԱՄՆ պատժամիջոցների ցուցակում, որը ներկայացվել է Ուկրաինայի տարածքում տեղի ունեցող պատերազմում Ռուսաստանի դերի պատճառով ։ Մեկնաբանելով այս որոշումը՝ Պրիգոժինն ասաց, որ անտարբեր է պատժամիջոցների նկատմամբ, քանի որ իր բիզնեսը կապված չէ Եվրոպայի և ԱՄՆ-ի հետ, և նա նախընտրում է հանգստանալ Ռուսաստանում ։ 2017 թվականի հունիսին պատժամիջոցների ընդլայնված ցանկը ներառում էր «Կոնկորդ Քեյթերինգ»-ը և «Կոնկորդ մենեջմենթ և քանսալթինգ»-ը՝ «Կոնկորդ» հոլդինգի կառավարիչ ընկերությունը, որը ներառում է մի քանի ռեստորաններ և «Շոկոլադի թանգարան» բուտիկների ցանցը ։ 2018 թվականի փետրվարի 16-ին ԱՄՆ հատուկ դատախազ Ռոբերտ Մյուլլերը մեղադրեց Եվգենի Պրիգոժինին և Ռուսաստանի 12 այլ քաղաքացիների ԱՄՆ նախագահական ընտրություններին միջամտելու հարցում ։
2018 թվականի դեկտեմբերին ԱՄՆ գանձապետարանը պատժամիջոցներ սահմանեց ՌԻԱ ՖԱՆ-ի (Դաշնային լրատվական գործակալության) դեմ, քանի որ Եվգենի Պրիգոժինը կապված էր «Կոնկորդի» հետ։
2020 թվականի հուլիսին ԱՄՆ գանձապետարանը պատժամիջոցներ սահմանեց Ռուսաստանի երեք ֆիզիկական անձանց և հինգ ընկերությունների դեմ Ռուսաստանից, Սուդանից, Չինաստանից և Հոնկոնգից, քանի որ նրանք կապված են Պրիգոժինի հետ։ Պատժամիջոցներ են սահմանվել ԱՄՆ ընտրություններին և Ուկրաինայի ներքին գործերին միջամտելու, ինչպես նաև անօրինական կիբեր գործունեության համար ։
2020 թվականի սեպտեմբերին ԱՄՆ գանձապետարանը պատժամիջոցներ սահմանեց Ռուսաստանի, Ֆինլանդիայի և Կենտրոնական Աֆրիկյան Հանրապետության յոթ կազմակերպությունների և Ռուսաստանի Դաշնության ութ քաղաքացիների նկատմամբ, որոնք կապված էին գործարար Եվգենի Պրիգոժինի հետ և գործում էին նրա անունից ԿԱՀ-ում ։
2018 թվականի փետրվարին Կոլումբիայի շրջանի շրջանային դատարանը (ԱՄՆ) Պրիգոժինին ձերբակալման հայտ է ստեղծվել ։ 2020 թվականի ամռանը ՀԴԲ-ն Պրիգոժինին հետախուզման ցուցակի մեջ ընդգրկվեց, իսկ 2021 թվականի փետրվարին խոստացավ 250 000 ռուբլի պարգևավճար ԱՄՆ դոլար՝ նրա ձերբակալությանը հանգեցնող տեղեկությունների համար ։
2022 թվականի փետրվարին Ավստրալիան անձնական պատժամիջոցներ սահմանեց Պրիգոժինի դեմ ։
2022 թվականի մարտին Միացյալ Նահանգները պատժամիջոցներ սահմանեց Պրիգոժինի, նրա կնոջ, երկու երեխաների և երեք ընկերությունների դեմ, նմանատիպ պատժամիջոցներ սահմանվել էին ավելի վաղ՝ 2022 թվականի փետրվարի 24-ին, Նոր Զելանդիայի կողմից ։
2022 թվականի ապրիլի 21-ին, Ուկրաինա Ռուսաստանի ներխուժման ֆոնին, Պրիգոժինը ներառվեց ԵՄ բոլոր երկրների ընդլայնված պատժամիջոցների ցանկում ։
2022 թվականի մարտի 3-ին Եվրամիությունը անձնական պատժամիջոցներ սահմանեց նրա որդու՝ Պավելի դեմ ։
Ծանոթագրություններ
Կատեգորիա:Ռուս քարոզիչներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Դոնեցկի Ժողովրդական Հանրապետության հերոսներ Կատեգորիա:Ռուսաստանի Դաշնության հերոսներ Կատեգորիա:Անձինք այբբենական կարգով Կատեգորիա:Ռուս գործարարներ Կատեգորիա:Վագների խումբ
Ֆրոմուլ
Ֆրոմուլ (Frohmuhl), համայնք Ֆրանսիայի Գրանդ Էստ մարզի Ստորին Հռենոս գավառում :
Բնակչությունը 2006 թվականի դրությամբ կազմում է 193 մարդ, բնակչության խտությունը` 117.68 մարդ/կմ²: Բնակավայրը զբաղեցնում է 1.64 կմ² տարածք:
Աշխարհագրություն
Գտնվում է Փարիզ քաղաքից 360 կմ արևելք, Ստրասբուրգ քաղաքից` 50 կմ հյուսիս-արևմուտք:
Բնակչություն
Բնակչության քանակը ըստ տարիների
Տնտեսություն
2010 թվականին ուներ 113 աշխատունակ (15-64 տարեկան) բնակիչ, որոնցից ակտիվ էին 90-ը, իսկ ոչ ակտիվները` 23: Ակտիվության ցուցանիշը կազմում է 79,6 %: 90 աշխատունակ մարդկանցից աշխատել է 76 անձ (42 տղամարդ և 34 կին): Գործազուրկ են եղել 14 անձ (6 տղամարդ և 8 կին): 23 անաշխատունակներից 5-ը եղել են աշակերտներ կամ ուսանողներ, 12-ը` թոշակառուներ, իսկ 6-ը չեն աշխատել տարբեր պատճառներով :
Ռոյթերս
Ռոյթերս (Reuters), միջազգային լրատվական գործակալություն։ Տեղակայված է Միացյալ Թագավորության մայրաքաղաք Լոնդոնի Կանարի ուարֆ թաղամասում. այս գործակալությանն է պատկանում նաև Թոմփսոն Ռոյթերս հիմնադրամը։ Մինչև 2008 թվականը Ռոյթերս գործայալությունը մտնում էր Reuters Group անկախ ընկերության մեջ, որը նաև տրամադրում էր տվյալներ ֆինանսական շուկայի վերաբերյալ։ 2008-ին The Thomson Corporation ընկերությունը գնեց Reuters Group-ին՝ այն դարձնելով Թոմաս Ռոյթերս հիմնադրամի ֆինանսական և ռիսկերի կառավարման ստորաբաժանում։
Գործակալությունը հեռարձակում է նորություններ անգլերեն, ֆրանսերեն, արաբերեն, իսպաներեն, գերմաներեն, ռուսերեն, չինարեն, ճապոներեն ու պորտուգալերեն լեզուներով։
Պատմություն
Թերթերից 1858 թ. Ռոյթերսի առաջին բաժանորդը դարձավ London Morning Advertiser-ը։ Բաժանորդագրվող պարբերականների թիվն այնուհետև ընդարձակվեց։
Ռոյթերս ընտանիքի վերջին անդամը՝ գործակալության բարոնուհի Մարգերիտը, մահացավ 2009 թ. հունվարի 25-ին 96 տարեկան հասակում։
Խմբագրական քաղաքականություն. անաչառ լուսաբանում
Ռոյթերսն ունի լրագրողական անաչառության վերաբերյալ շատ խիստ մշակված քաղաքականություն։ Այն պահանջում է զերծ մնալ այնպիսի բառերի կիրառումից, ինչպիսին օրինակ «ահաբեկիչն» է (այդ թվում նաև 2001 թ. սեպտեմբերի 11-ի Պենտագոնի վրա կատարված հարձակմանը վերաբերող նյութերին)։ Ռոյթերսի միջազգային խմբագիր Ստեֆան Ջուքսն այս առնչությամբ գրել է. «Մենք բոլորս գիտենք, որ նա, ով մեկի համար ահաբեկիչ է մյուսի համար ազատամարտիկն է, և որ Ռոյթերսը հավատարիմ է մնում մեր կողմից ահաբեկիչ բառը չօգտագործելու սկզբունքին»։
2005 թ. հուլիսի 7-ի լոնդոնյան զինյալ հարձակումը լուսաբանելիս սակայն՝ ծառայությունը հայտնեց. «Ոստիկանության հաղորդմամբ ռմբակոծության հետևում կանգնած են ահաբեկիչներ»։ Այս միտումը փաստացիորեն հակադարձում էր գարծակալության նախկին քաղաքականությունը։ Ռոյթերսն այնուհետև հանդես եկավ պարզաբանմամբ՝ նշելով, որ որ գործակալության կողմից այդ բառն օգտագործվում է «ինչ-որ մեկին ուղիղ կամ անուղղակի խոսքում մեջբերելիս» և որ վերնագիրը վերջինիս օրինակ էր։ Լրատվամիջոցն այնուհետև սկսեց առանց առանց չակերտների ահաբեկիչ բառն օգտագործել այն դեպքերում, երբ հոդվածից արդեն պարզ էր, որ դա ինչ-որ մեկի խոսքերն են։
א
Ալեֆ, եբրայական այբուբենի 1-ին տառն է։ Թվային արժեքը 1։
Գեննա հանցագործ ընտանիք
Գեննա հանցագործ ընտանիք, արգելքի դարաշրջանի հանցագործ ընտանիք Չիկագոյում։ 1921-ից 1925 թվականներին ընտանիքը գլխավորել են վեց Գեննա եղբայրները, որոնք հայտնի են` որպես Սարսափելի Գեննաներ ։ Եղբայրները եղել են սիցիլիացի (Մարսալա քաղաքից) և գործել են Չիկագոյի Փոքր Իտալիայից, վերահսկել` Միացյալ Սիցիլիայից ։ Նրանք դաշնակցել են Չիկագոյի Հանդերձանք'' իտալական ընկերախմբի հետ։ Այն բանից հետո, երբ 1920-ական թվականներին արյունալի պատերազմը հանգեցրել է նրանց ոչնչացմանը, ի վերջո խմբավորումը կլանվել է Չիկագոյի հանդերձանքի կողմից։
Դ'Անդրեա և Միացյալ Սիցիլիա
Էնթոնի Դ'Անդրեան եղել է Կոզա նոստրայի ղեկավար` Չիկագոյի Փոքր Իտալիայում։ Նրա ամենամոտ դաշնակիցները Գեննա եղբայրներն են եղել, որոնք գործել են անօրինական խաղային ակումբների և սրահների նրա տարածքում ։ 1919 թվականին Դ'Անդրեան դարձել է Միացյալ Սիցիլիայի Չիկագոյի մասնաճյուղի նախագահ, մի կազմակերպություն, որը նվիրված է եղել աղքատ սիցիլիացի ներգաղթյալներին օգնելու գործին։ Դ'Անդրեան ցանկացել է ավելի շատ քաղաքական իշխանություն ունենալ և վազել է դառնալու Չիկագոյի 19-րդ ծխի ալդերմանը, որն ընդգրկել է Փոքր Իտալիան։ 1921 թվականի մայիսի 11-ին Դ'Անդրեան գնդակահարվել և սպանվել է իր բնակարան մուտք գործելիս։
Գեննա եղբայրներ
Գեննա եղբայրները բաղկացած են եղել վեց սիցիլիացի եղբայրներից. «Արյունոտ» Անջելոն, Անտոնիո «Օրիորդապնդիչ», Մայք «Սատանան», Փեթերը, Սեմը և Վինչենցո ակա «Ջիմ» ։ 1919 թվականին, Հենման ներգրավվել է Bootlegging-ում։ Նրանք ստացել են արդյունաբերական սպիրտ օրինականորեն արտադրելու դաշնային լիցենզիա, որը նրանք ապօրինի վաճառել են ։ Գեննա եղբայրները գործել են Չիկագոյի Փոքր Իտալիայից, որը գտնվել է Չիկագոյի հանգույցից արևմուտք ։
Գեննա եղբայրներն սկսել են վաճառել իրենց լրացուցիչ ալկոհոլը ցածր գներով իրենց տարածքից դուրս ։ Այն բախում է առաջացրել Հյուսիսային կողմի ավազակախմբի ղեկավար Դին Օ'Բանիոնի հետ, որը գնացել է Ջոն Տորրիոյի և Միացյալ Սիցիլիայի ղեկավար Մայք Մերլոյի մոտ, որպեսզի Գեննան հետ կանգնի ։ Տորրիոն հրաժարվել, և Օ'Բանիոնն ու իր բանդան սկսել են առևանգել վիսկիի բեռներ, որոնք պատկանել են Գեննա եղբայրներին ։ Ապա Տորրիոն իր տղամարդկանց հրամայել է սպանել Օ'Բանիոնին։ Նրանք հարվածն իրականացրել են 1924 թվականի նոյեմբերի 10-ին։ Ֆրանկի Յալը, նախկինում Գեննային հավասարեցված երկու զինված անձանց` Ջոն Սքալիզի և Ալբերտ Անսելմիի հետ, մտել է Օ'Բանիոնի ծաղկի խանութ և բազմիցս կրակել նրան։ Ենթադրվում է, որ Անտոնիո Լոմբարդոն և Միացյալ Սիցիլիանոն ծրագրել են սպանությունը Գեննասի նախահարձակ գործողության վրա հարձակումից հետո։
Բանդաների պատերազմ
Օ'Բանիոնի սպանությունից հետո Չիկագոն բռնկվել է բանդաների պատերազմի մեջ ։ Բանդաների հյուսիսային կողմը՝ Բագս Մորանի գլխավորությամբ, գնդակահարել և վիրավորել է Տորրիոյին իր տան մոտ ։ Տորրիոն փախել է Իտալիա` Ալ Կապոնեին թողնելով` որպես գլխավոր։ Բանդաների հյուսիսային ավազակախումբը թիրախավորել է Գեննա եղբայրներին և 1925 թվականի մայիսի 27-ին Մորանը գերարագ մեքենայով հետապնդել է Անջելո Գեննային, ապա կրակելով սպանել նրան ։ 1925 թվականի հունիսի 13-ին, Հյուսիսային բանդաների հետ փոխհրաձգությունից հետո, ոստիկանության կողմից Մայք Գեննան ատրճանակով սպանվել է ։ Անտոնիո Գեննան գնդակահարվել է 1925 թվականի հուլիսի 8-ին որոգայթի մեջ։ Մնացած երեք եղբայրները՝ Ջիմը, Սեմը և Փիթը, փախել են Չիկագոյից ։
Ջոե Աիելլո և վերջին մենամարտ
Ջուզեպպե «Ջոե» Աիելլոն և նրա եղբայրներ Սալվատորե «Սեմը» ու Փիետրո «Փեթերը» իրենց հռչակել են Փոքր Իտալիայի հին Գեննա եղբայրների տարածքի ղեկավարներ ։ Աիելլո եղբայրները դաշինք են կնքել Կաստելամարմեսի տոհմի ղեկավար Սալվատորե Մարանցանոյի հետ և սերտ կապեր ունեցել Հյուսիսային կողմի ավազակախմբի հետ ։ Եղբայրները փորձել են սպանել Ալ Կապոնեին և դառնալ Չիկագոյի ամենահզոր կազմակերպությունը։ Ջուզեպպե Աիելլոն սպանվել է 1930 թվականին, և Կապոնեն ստանձնել է իտալական կազմակերպված հանցագործությունները ։
Ծանոթագրություններ
Կատեգորիա:Կազմակերպված հանցագործություն ըստ էթնիկ խմբի Կատեգորիա:Ամերիկացի հանցագործներ
ב
Բեթ, եբրայական այբուբենի 2-րդ տառն է։ Թվային արժեքը 2։ Հայերենում համապատասխանում է «Բ|Բ բ» տառին։
Լագո Մաջորե
Լագո Մաջորե (Lago Maggiore — «մեծ լիճ»), լիճ Շվեյցարիայի և Իտալիայի սահմանին։ Լճի շվեյցարական մասը գտնվում է Տիչինո կանտոնում, իսկ իտալական մասը՝ Պիեմոնտ և Լոմբարդիա մարզերում։ Լագո Մաջորեի ջրագիծը համարվում է Շվեյցարիայի ամենացածր կետը։
Աշխարհագրություն
Լագո Մաջորե լիճը գտնվում է տեկտոնական իջվածքում, Լոմբարդյան Ալպերի արևմտյան հատվածում, ծովի մակարդակից 193 մ բարձրության վրա։ Մակերեսը 212,5 կմ² է, երկարությունը՝ 66 կմ, լայնությունը՝ մինչև 10 կմ, խորությունը՝ մինչև 372 մ։ Գերիշխող քամիներն են՝ տրամոնտանա (առավոտյան) լճի կողմից և ինվերնա (երեկոյան) դեպի լիճը։
Լագո Մաջորեի միջով հոսում է Տիչինո նավարկելի գետը, որը Պո գետի ձախ վտակն է։ Լճում ջրի մակարդակի տատանումները կազմում են տարեկան մոտ 4 մ, առավելագույն բարձրության հասնում է հունիս-հուլիս ամիսներին։ Լիճը ձմռանը չի սառչում։ Կլիման լճի մոտակայքում բավականին մեղմ է, ինչի շնորհիվ ափերի մոտ կան բազմաթիվ հանգստավայրեր՝ Լոկարնո, Ասկոնա, Կանոբիո, Սթրեզա և այլն։
Զարգացած է նավագնացությունը, ձկնորսությունը (կարմրախայտ, պերկես), զբոսաշրջություն, ջրային սպորտ։ Լճի մեջ է թափվում Վերզասկա գետը։ Լճի ափին է գտնվում Լոկառնո քաղաքը։
Անվանում
Անվանումը բառացի նշանակում է «մեծ լիճ»․ Lago՝ «լիճ», maggiore՝ «մեծ»։ Հայտնի է նաև Վերբանո անունով ։
Տեսարժան վայրեր
Լճի մոտ է գտնվում Սանտա Կատերինա դել Սասո մայր տաճարը։
Ծանոթագրություններ
Կատեգորիա:Իտալիայի լճեր Կատեգորիա:Շվեյցարիայի լճեր Կատեգորիա:Եվրոպայի լճեր
Ալիսա Սելեզնյովայի անվան ծառուղի
Ալիսա Սելեզնյովայի անվան ծառուղի (Аллея имени Алисы Селезнёвой), արոսենիների ծառուղի Մոսկվայում՝ Բարեկամության այգու տարածքում։ Նվիրված է Կիր Բուլիչովի «Ալիսայի արկածները» գրքերի շարքի և դրանց մի շարք էկրանավորումների հերոսուհի Ալիսա Սելեզնյովային։
Պատմություն և վայր
Ծառուղին տնկվել է 2001 թվականի հոկտեմբերի 6-ին մի խումբ էնտուզիաստների՝ «Հյուր ապագայից» ֆիլմի պաշտոնական՝ mielofon.ru կայքի այցելուների կողմից։ Բրոնզե ցուցանակով գրանիտ քարը տեղադրվել է ավելի ուշ՝ հոկտեմբերի 20-ին։  Ծառուղու ստեղծման համար անհրաժեշտ գումարի 1/3-ից ավելին հատկացրել է ռուսական ծագմամբ ամերիկացի անհայտ անձ՝ Նավիգատոր կեղծանունով։ Դմիտրի Շուլինդին անունով մեկ այլ ռուս ամերիկացի նկարել է բրոնզե ցուցանակի ուրվագիծը ։
Արոսենիները տնկել են մասնագետներ Բնության պահպանության ընկերությունից, ծառուղու հիմնադրմանը ներկա են եղել Կիր Բուլիչովը, Նատալյա Գուսևան և նրա ամուսինը՝ Դենիս Մուրաշկևիչը։ Բացման համար նա բերել էր մի քանի շիշ դաղստանյան թանկարժեք կոնյակ, որը Իգոր Վսևոլոդովիչ Մոժեյկոն (Կիր Բուլիչով) իր երկրպագուների հետ խմել է մեկանգամյա օգտագործման բաժակներով ։
Ծառուղին գտնվում է Մոսկվայում՝ «Գետային կայարանից» մետրոյի կայարանից ոչ հեռու՝ Բարեկամության այգու տարածքում՝ «Մայրցամաքների բարեկամություն» քանդակի կողքին, որ գտնվում է լճակի մոտ ։ «Московский комсомолец» պարբերականը ծառուղու մասին գրել է. "Գետային կայարանից ոչ հեռու՝ Բարեկամության այգում, հայտնվել է աշխարհում միակ ծառուղին, որն անվանվել է ֆիլմի հերոսուհու պատվին։ 25 արոսենի և գրանիտ մի քար բրոնզե ցուցատախտակով, որի վրա փորագրված է մակագրություն. «Ալիսա Սելեզնյովա անվան ծառուղի»։ Այս ծառերը տնկել են «Հյուր ապագայից» ֆիլմի տարբեր երկրպագուներ, որ ժամանել են տարբեր երկրներից, ինչպես նաև Նատաշա Գուսևան, նրա ամուսինը՝ Դենիս Մուրաշկևիչը և նրանց դուստրը՝ Ալիսան։ Ծառատունկին, իհարկե, հրավիրել էին Իգոր Վսևոլոդովիչ Մոժեյկոյին (Կիր Բուլիչով), որը երջանիկ էր, և կամ կատակով, կամ լրջորեն առաջարկեց նույնիսկ ստեղծել արոսենու թրմօղի և այն կոչել Ալիսայի անունով կամ «Սելեզնյովկա»։"
Արտաքին հղումներ
Կատեգորիա:Մոսկվայի ծառուղիներ Կատեգորիա:2001 հիմնադրումներ
Զեև Սուրասկի
Զեև Սուրասկի (זאב סורסקי, ), իսրայելացի ծրագրավորող, PHP PHP մշակող և Zend Technologiesի համահիմնադիր։ Շրջանավարտ Իսրայելում Հայֆական Տեխնիոն համալսարանում։ Սուրասկին և նրա համադասարանցին Էնդի Գութմանսը ստեղծեցին PHP 3-ը։ 1999 թ. նրանք ստեղծեցին Zend Engine, PHP 4-ի կորիզը և ստեղծեցին հևիմնական ընկերությունը Zend Technologies-ը, որը մինչև հիմա զբաղվում է PHP-ի կորիզով։ Zend անվանումը մտածվել և կազմվել է իրենց անուններից, Զեև և Էնդի։
Սուրասկին՝ անդամ է Apache Software Foundationին և 1999 թ. առաջադրվել է Free Software Award մրցանակին։ Զեև Սուրասկին՝ տեխնիկական տնօրեն է Zend Technologies-ում։
Արտաքին հղումներ
Կատեգորիա:Zend
Բոլշոյ Կիյաիկ
Բոլշոյ Կիյաիկ (Большой Кияик), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 269 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Զավյալովսկի շրջանի բնակավայրեր
Վագանդա
Վագանդա, գյուղ Էրզրումի նահանգում, Էրզրումի գավառի Բաբերդի գավառակում, Բաբերդ քաղաքից 10-12 կմ հյուսիս-արևմուտք, Բալախոռի դաշտում, Ճորոխ գետի ափին։ Մոտակայքում կան բնակավայրի ավերակներ ։
Ծանոթագրություններ
Կատեգորիա:Էրզրումի նահանգի հայաբնակ բնակավայրեր Կատեգորիա:Արևմտյան Հայաստանի բնակավայրեր այբբենական կարգով
Շանդուն (նահանգ)
Շանդուն, նահանգ Արևելյան Չինաստանում, Դեղին ծովի ափին։ Տարածությունը 150 հազար կիլոմետր2 է, բնակչութէյուն 101,5 միլիոն 2020, վար- Ա․ Գ․ Շայբոն Դ․ Ա․ Շայն չական կենտրոնը՝ Ցզինան։ Ռելիեֆը բլրապատ հարթավայր է, բացառությամբ տարածքի այն մասի, որն զբաղեցված է Շանդունյան լեռներով։ Կլիման բարեխառն է, մուսսոնային։ Ցզինանում հունվարի միջին ջերմաստիճանը —1,6 °C է, հուլիսինը՝ 28,2 °C, Ցինդաոյում՝ — 1,3 °C և 23,6 °C, տարեկան տեղումները՝ 600-700 միլիմետր, լեռներում՝ մինչև 1000 միլիմետր՝ Գետային ցանցը խիտ է։ Խոշոր գետը Հուանհեն է։ Դունպինհու և Դուշանհու լճերը միացած են Մեծ ջրանցքի համակարգին։ Շանդուն տնտեսապես զարգացած նահանգ է, ՉԺՀ-ի կարևոր ինդուստրիալ շրջանը։ Տալիս է երկրի արդյունաբերության համախառն արտադրանքի 5,5%-ը 1971։ Զարգացած է լեռնահանքային (քարածխի, նավթի, երկաթի, բոքսիտների, գրաֆիտի, աղի քիմ․, տեքստիլ, ճենապակու հախճապակու և սննդի արդյունաբերությունը, մետալուրգիան։ Զարգանում է նավթավերամշակման արդյունաբերությունը։ Սև և գունավոր մետալուրգիական խոշոր գործարաններ կան Ցզինանում և Ցինդաոյում։ Մեքենաշինությունն ունի բազմաճյուղ կառուցվածք (լոկոմոտիվների, վագոնների, ներքին այրման շարժիչների, հաստոցների, էլեկտրասարքավորումների, տեքստիլ և գյուղատնտեսական մեքենաների արտադրություն, նավաշինություն, նավանորոգում)։ Արդյունաբերության խոշոր կենտրոններ են Ցզինանը, Ցինդաոն, Բոշանը։ Շանդուն նաև գյուղատնտեսական կարևոր շրջան է։ Մշակում են ցորեն, սոյա, կորեկ, բրինձ, չինական կորեկ, եգիպտացորեն, բամբակենի, գետնանուշ և այլն։ Զբաղվում են պտղաբուծությամբ և այգեգործությամբ։ Զարգացած է ձկնորսությունը և ծովային արդյունագործությունը։
Ծանոթագրություններ
Կատեգորիա:Չինաստանի նահանգներ
Ֆրայունգ-Գրաֆենաու (շրջան)
Ֆրայունգ-Գրաֆենաու  (Landkreis Freyung-Grafenau), շրջան Գերմանիայում։ Շրջկենտրոնն է Ֆրայունգ քաղաքը։ Զբաղեցնում է 984,21 կմ2։ Բնակչությունը՝ 82 363 մարդ։ Բնակչության խտությունը՝ 84 մարդ/կմ2։
Շրջանի պաշտոնական կոդը՝ 09 2 72։ Շրջանում 25 համայնք կա ։
Ծանոթագրություններ
Կատեգորիա:Բավարիայի շրջաններ
Լյուքսեմբուրգի ֆուտբոլի առաջնություն 2012-2013
Լյուքսեմբուրգի ֆուտբոլի առաջնություն 2012-2013, Լյուքսեմբուրգի 99-րդ ֆուտբոլի առաջնությունը։ Մրցաշարի չեմպիոն է դարձել «Ֆոլան»։ Մրցաշարը տեղի է ունեցել 2012 թվականի օգոստոսի 5-ից մինչև 2013 թվականի մայիսի 25-ը։
Արտաքին հղումներ
Կատեգորիա:Լյուքսեմբուրգի ֆուտբոլի առաջնություն
Աբովյան ՖԱ
Աբովյան ֆուտբոլային ակումբ (Աբովյան ՖԱ), հայկական կազմալուծված ֆուտբոլային ակումբ Կոտայքի մարզի Աբովյան քաղաքից։ Ակումբը ստեղծվել է 2005 թվականին և նույն տարվա ընթացքում մասնակցել է Հայաստանի Առաջին լիգային: Ակումբը լուծարվել է մինչև Առաջին լիգայի 2005 թվականի մրցաշրջանի ավարտը։
Արտաքին հղումներ
RSSSF Հայաստան (և տարեկան ենթաէջեր)
Ադլջավազ (հարթավայր)
Ադլջավազ, հարթավայր Արևմտյան Հայաստանում, Վանա լճի հյուսիսային կողմում, Սիփան լեռնազանգվածի արևելյան ստորոտին։ Ունի արգավանդ հողեր, մինչև Առաջին համաշխարհային պատերազմը բնակեցված էր հայերով ։
Ծանոթագրություններ
Կատեգորիա:Հարթավայրեր այբբենական կարգով Կատեգորիա:Թուրքիայի աշխարհագրություն
Հուդզոնյան գայլ
Հուդզոնյան գայլ (լատիներեն՝ Canis lupus hudsonicus), գորշ գայլի տարատեսակ է։ Հանդիպում է Կանադայի հյուսիսային և ծայրահեղ հյուսիսային տարածքներում (Հուդսոնյան խոռոչ, Մանիտոբա, Հյուսիս-Արևմտյան տարածքներ)։
Չափսերը
Հուդզոնյան գայլը ունի մոտավորապես 3-5 ոտնաչափ մարմնի երկարություն։ Էգերը արուներից ավելի փոքր են։ Նրանք նման են Մակենզի գետի գայլին, սակայն չափսերով ավելի փոքր են։ Մորթին սպիտակավուն-դեղնավուն է։ Ձմռանը մորթին ավելի է սպիտակում։